**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 26. septembra 2018**

**K bodu 6**

**Habilitačná prednáška** – PaedDr. Robert Rozim, PhD. v odbore Predškolská a elementárna pedagogika

PaedDr. Robert Rozim, PhD. predniesol pred VR PF UMB habilitačnú prednášku na tému:*Intervenčné pohybové programy podporujúce zdravie detí mladšieho školského veku.* Po prednáške habilitant oboznámil prítomných so základnými tézami habilitačnej práce:*Efektivita vzdelávacieho štandardu v predmete telesná a športová výchova v primárnom stupni vzdelávania.*

 Oponenti sa vyjadrili k habilitačnému konaniu, potom nasledovala diskusia.

 Prof. PaedDr. Alena Doušková, PhD., predsedníčka habilitačnej komisie, v zmysle Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 1 ods. 15, predložila VR PF UMB závery z rokovania habilitačnej komisie. Habilitačná komisia vyhodnotila plnenie podmienok podľa § 76 ods. 1, 3, 4 a 6 zákona č. 131/2002 Z. z. o vysokých školách a podľa kritérií na získanie titulu docent. Na základe predložených dokladov, oponentských posudkov, odborného posúdenia úrovne prednesenej habilitačnej prednášky a výsledku obhajoby habilitačnej práce celkove zhodnotila pedagogickú, vedeckú činnosť habilitanta a konštatovala, že PaedDr. Robert Rozim, PhD. spĺňa podmienky pre udelenie vedecko-pedagogického titulu docent v odbore Predškolská a elementárna pedagogika. Výsledok hlasovania: za: 3, proti: 0, neplatné: 0.

Rozhodnutie č. 8/4

V zmysle zákona č. 131/2002 Z. z. o vysokých školách a § 2 Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o udelení titulu docent** (za: 17, proti: 4, neplatné hlasovacie lístky: 1) **PaedDr. Robertovi Rozimovi, PhD. v odbore Predškolská a elementárna pedagogika.**

V Banskej Bystrici, 01. 10. 2018

 prof. PaedDr. Štefan Porubský, PhD.

 predseda VR PF UMB

 dekan

Za správnosť:

Mgr. Miroslava Fudorová

referát pre vedu, výskum a umenie